# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Comuna Surduc**, cu sediul comuna Surduc, satul Surduc, str. Principală, nr. 135, județul Sălaj, înregistrată la APM Salaj cu nr. 5998/13.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.04.2019, că proiectul: ***Construcție pod rutier peste Someș la Turbuța în comuna Surduc, județul Sălaj***, propus a fi amplasat în: comuna Surduc, satul Surduc, DC 22A, județul Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10 lit. b) și la pct. 13 lit. a);

b) Caracteristicile proiectului:

b1) mărimea proiectului: Amplasamentul se regăsește în localitatea Turbuța, comuna Surduc, județul Sălaj și traversează râul Someș în zona de trecere cu bacul, în aval de pasarela pietonală existentă.

Suprafața totală construită va fi de 5400 m2 din care:

o parte carosabilă+acostamente: 2650 m2 (inclusiv podul);

o taluzuri rampe: 2750 mp;

Se propune realizarea unui pod rutier, amplasat în aliniament, perpendicular pe axul de curgere al râului Someș, având lățimea părții carosabile 5 m și trotuar în de 1 m, care să deservească traficul auto cât și cel pietonal. Podul va avea 6 deschideri alcătuite în secțiune transversal dintr-un tablier format din 4 grinzi din beton prefabricat cu o secțiune de tip T având înălțimea de 1.05 m solidarizate între aceste printr-o placă de suprabetonare cu o înălțime variabilă de la 15 cm la 19 cm.

*Podul propus are următoarele caracteristici:* clasa de încărcare E (A30;V80), Gr 1a; convoaie de dimensionare LM1; schema statică; grinda simplu rezemată; deschidere: 6 x 29.40 m; lățimi utile: lățime totală 6.75 m, parte carosabilă 1x5.00 m, trotuar 1x1.00 m; lungime: 188.76 m; lumina 6x29.26m; înălțimea de gardă: 1.65 m; debit de calcul Q5%: Q1%=2325mc/s; cota bancheta culee: 188.89 m; Cota Q1% 187.35 m; rugozitate considerata 0.040; materiale: structură: oțel, infrastructuri beton armat, gabarit: 5,00 m, înălțime de liberă trecere: 1,65 m, fundații: directe.

Rampe de acces în lungime totală de 390 m (inclusiv lungimea podului) și un drum lateral cu o lungime de 110 m.

*În profil transversal:* partea carosabilă: 4.00 m; panta transversală parte carosabilă 2,5%;panta transversală trotuare 1,0%*;* acostamente 2x0,50 m.

*Structura rutieră:* va corespunde unui trafic de perspectiva tip uşor.

*Amenajarea albiei:*Albia se va curăța și se va profila conform secțiunii de scurgere a podului în dreptul podului. De asemenea se vor realiza lucrări de apărare a taluzului cu pereu din anrocamente.

*Racordarea cu terasamentele si rampele de acces:* racordarea culeelor cu terasamentele rampelor se face prin intermediul zidurilor întoarse racordate cu sfert de con înierbat, iar a trotuarului cu ziduri de sprijin independente de tip L.Pe maluri în amonte de pod s-au prevăzut trepte de acces în albie, din beton.Pentru preluarea tasărilor din spatele zidurilor de gardă, s-au prevăzut îmbunătățirea caracteristicilor fizico mecanice ale umpluturii din spatele culeei, pe o lungime de 5 m prin stabilizarea cu lianți hidraulici 4%, pe toată lățimea părții carosabile.Pentru evacuarea apelor de pe taluz se vor realiza sanțuri reprofilate din pământ.

*Rampe de acces:* pentru accesul pe pod s-au prevăzut rampe de acces, pe ambele maluri, având lățimea părții carosabile de 1x4.00 m și acostamente de 2x0.50 m încadrate cu borduri, având lungimea totală de 390 m (inlcusiv lungimea podului) și trotuare având lățimea de min. 1.00 m, încadrate cu borduri prefabricate și o grindă din beton monolit de 25x50 cm. Panta longitudinală a rampelor de acces nu va depasi 7,0%.

*Siguranța circulației:* pentru creșterea siguranței circulației s-a prevăzut iluminat stradal prin plantarea a 7 stâlpi de iluminat. La extremitățile laterale ale căii se va monta bordura înaltă și parapet metalic pietonal.Semnalizarea rutieră pe timpul execuției - în perioada de execuție se va asigura siguranța circulației prin montarea de indicatoare de reglementare a circulației, pentru presemnalizarea și semnalizarea zonelor de lucru. Indicatoarele rutiere ce urmează a fi instalate vor fi: de informare,de reglementare.

Prin realizarea acestei investiții se va asigura o legătură mai eficientă a locuitorilor din satul Turbuța cu localitățile învecinate precum și posibilitatea de a asigura sătenilor accesul la serviciile de urgență, respectiv, ambulanță, pompieri, etc.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1) privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Surduc, satul Surduc, DC 22A, județul Sălaj.

c1) utilizarea existentă a terenului: conform certificatului de urbanism nr. 6 din 11.03.2019 emis de Primăria Comunei Surduc, podul propus se află situat în intravilanul comunei Surduc și se află în proprietatea comunei; categoria de folosință a terenului este conform destinației stabilite prin planurile de urbanism și amenajarea teritoriului aprobate de autoritățile locale.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului se se suprapune cu **Situl Natura 2000 - Aria Speciala de Protectie Avifaunistica - Cursul Mijlociu al Somesului ROSPA0114** pe o suprafata de 3.430 mp, având un perimetru delimitat de următoarele coordonate:

|  |  |
| --- | --- |
| x | y |
| 370958.980 | 639549.110 |
| 371021.809 | 639692.220 |
| 370942.777 | 639708.164 |
| 370987.874 | 639713.975 |
| 371037.876 | 639726.937 |
| 371071.779 | 639720.094 |
| 371102.108 | 639718.288 |
| 371048.574 | 639701.787 |
| 371022.800 | 639684.619 |

Din suprafața totală construită a proiectului de 5400 m2, suprafața de 3430 mp amplasată în Aria Specială de Protecție Avifaunistică - Cursul Mijlociu al Someșului ROSPA0114, suprafețele ocupate sunt următoarele:

* parte carosabilă + acostamente suprafață 2650 m2 (inclusiv podul), din care 2450 mp situați în sit;
* taluzuri și rampe: suprafață totală 2750 mp din care 980 mp vor fi amplasați în sit.

b) În urma întocmirii listei de control privind etapa de încadrare, conform Ord. nr. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor natural de interes comunitar (întocmită în urma analizei memoriului de prezentare depus la documentație), s-a constatat că impactul lucrărilor propuse prin proiect asupra speciilor, habitatelor și asupra integrității ariei naturale de interes comunitar, este nesemnificativ;

c) Nu a fost identificat un impact cumulativ cu alte proiecte existente sau propuse în zonă.

d) S-a obținut ***avizul favorabil nr. 00 din 00.00.2019*** eliberat de Agenția Națională pentru Arii Naturale Protejate, aviz ce face parte integrantă din prezenta decizie.

Proiectul propus nu necesită parcurgerea celorlalte etape ale procedurii de evaluare adecvată.

***Condiţiile de realizare a proiectului:***

* Respectarea condițiilor ***avizului favorabil nr. 00 din 00.00.2019*** eliberat de Agenția Națională pentru Arii Naturale Protejate.
* Respectarea prevederilor din ***Avizul de gospodărire a apelor nr. SJ – 00 din 00.00.0000,*** eliberat de A.N. Apele Române, Administrația Bazinală de Apă Someș - Tisa Sistemul de Gospodărire a Apelor Sălaj**.**
* Se vor respecta prevederile Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare
* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
* La finalizarea lucrărilor se va informa APM Sălaj, cf. OUG 195/2005 cu modificările şi completările ulterioare, art. 16, aliniatul (4) în vederea luării unei decizii privind menţinerea actelor de reglementare sau necesitatea revizuirii acestora.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György

cons. Claudiu Fodor